NaiveNeuron/SloPal huggingface dataset:
Dostál, Ondrej, poslanec NR SR (2018-09-13):
Ďakujem, pán minister. Tak zase za to môže Radičovej vláda. Ja by som teda pripomenul, že Radičovej vláda a parlament v období Radičovej vlády musel upratovať ten neporiadok, ktorý ste tu vy nechali, ktorý tu nechala prvá Ficova vláda. Tú sekeru, ktorú ste zaťali, bolo potrebné znížiť a urobila to vláda Ivety Radičovej. Inakšie by sme mali teda iné problémy, keby sme pokračovali tým tempom zadlžovania, ktoré ste vy nastúpili počas prvej Ficovej vlády. Ja neviem, či sa teda pýtam nezrozumiteľne, lebo už opakovane dostávam odpoveď na niečo úplne iné, ako sa pýtam. Ja sa pýtam na to, kedy vláda splní uznesenie parlamentu z decembra 2011, že má zrealizovať a doručiť do parlamentu komplexný audit verejnej správy na Slovensku. Jednak ten audit, ktorý spomínate, nebol komplexný. Týkal sa iba jedného segmentu verejnej správy a po druhé nebol doručený a prerokovaný v parlamente. A ja by som sa možno nepýtal, keby to nebolo uznesenie, ktoré iniciovali poslanci vtedy opozičného SMER-u. Vy si ako opoziční poslanci presadíte, že vláda má zrealizovať komplexný a zdôrazňujem slovo „komplexný“, aby som náhodou nebol zle pochopený, audit verejnej správy z hľadiska kompetencií a financovania a potom, keď ste vo vláde, a od roku 2012 ste vy nepretržite vo vláde, tak uznesenie, ktoré ste sami navrhli, ktoré ste sami presadili v parlamente, neplníte. Tak potom ani nevieme, že či tie zdroje sú dostatočné, alebo nie sú dostatočné. Lebo zdroje, ktoré míňa štát, rastú oveľa dramaticky ako tie, ktoré míňa samospráva.
Danko, Andrej, predseda NR SR (2019-01-30):
Ďakujem. Otváram rozpravu. Do rozpravy som dostal štyroch písomne prihlásených poslancov: pán poslanec Sloboda, Remišová, Beblavý a Poliačik. Nech sa páči, pán poslanec za poslanecký klub SaS.
Cigániková, Jana, poslankyňa NR SR (2018-09-17):
No, Peter, ťažká úloha po tebe niečo hovoriť. Výborné, musím povedať. Ale teda poďme k veci. Pán Kotleba, Peter Osuský už z veľkej časti odpovedal na to, čo chcem aj ja, na čo chcem upozorniť. Hovoríte o manželstve naozaj s veľkou úctou, vážite si ho. Nakoniec aj ja sa snažím diskutovať korektne, lebo ja si myslím, že v tejto otázke vy ste naozaj presvedčený, nechcete niekomu ubližovať, vy ste presvedčený. Preto chcem korektne diskutovať aj ja. A keďže tomu manželstvu dávate taký veľký význam, ako ho môžete potom súčasne porovnávať s partnerským spolužitím, ktoré navrhujeme my? Lebo u nás je to, o čom hovoríme, je iba OČR-ka, dedenie, dokumentácia. Hotovo. Prečo sa stále bavíme o manželstve? Veď manželstvo je predsa oveľa, oveľa viac. A áno, tam nasleduje to, čo ste sa pýtali, že čo bude nasledovať, čo bude ďalej, toto je len prvý krok. No čo bude nasledovať? No to, čo spoločnosť dovolí. To, čo tento parlament schváli. A v tom parlamente, pán Kotleba, ste predsa aj vy. Tak budeme diskutovať, ale dá sa to predsa robiť slušne. Nemusíme naozaj homosexuálov, ľudí, ktorí sa naozaj ráno zobudia pred osobou rovnakého pohlavia, porovnávať s ľuďmi, ktorí sú schopní mať súlož so zvieratami, že to nemusíme takto. Lebo ja si myslím, že to je naozaj hlúpe, zbytočné. A ešte ste komentovali aj to, že o čo nám ide, že transformery a že zrovnávali ste to so zmenou pohlavia. Opäť ja teda osobne za seba hovorím: akože, no a čo, že niekto zmení pohlavie? To je to isté. Viete to je, koho tým ohrozuje? Komu ublížil? Čo sa mu stalo? Keď hovoríte o pedofiloch, tí ubližujú deťom, týchto zoofilov, ubližujú zvieratám. Naozaj sa tu bavíme o úplne inej otázke. Vy to zrovnávate, ale je to nefér argumentácia. Prosím, buďte férovejší v tej argumentácii.
Danko, Andrej, podpredseda NR SR (2024-02-07):
Ďakujem. Pozdravujem aj mladých študentov na balkóne. (Potlesk.) Pokračujeme v rozprave poslanec Dubéci. (Poslanec si vypol mikrofón.) Dubéci, Dubéci. (Smiech.) Poslanec Šimko.
Valocký, Jozef, poslanec NR SR (2015-02-12):
Vážená pani predsedajúca, vážený pán minister, vážené kolegyne, kolegovia, bol som určený Výborom Národnej rady pre zdravotníctvo za spravodajcu k návrhu uvedeného zákona (tlač 1353). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby predmetný návrh zákona prerokovali výbory do 30 dní a gestorský výbor do 32 dní od prerokovania návrhu zákona v Národnej rade v prvom čítaní. Pani predsedajúca, prosím, otvorte rozpravu. Skončil som.
P. Hrušovský, podpredseda NR SR: (2001-10-24):
Teraz dávam slovo pánovi poslancovi Kujanovi, ktorého poveril výbor, aby informoval Národnú radu o odporúčaní gestorského výboru. Nech sa páči, pán poslanec Kujan. M. Kujan, poslanec: Ďakujem. Vážený pán predsedajúci, vážené panie poslankyne, vážení páni poslanci, vážená pani ministerka, dovoľte mi, aby som v zmysle zákona Národnej rady Slovenskej republiky č. 350/1996 Z. z. o rokovacom poriadku vystúpil k vládnemu návrhu zákona, ktorým sa mení a dopĺňa zákon Slovenskej národnej rady č. 310/1992 Zb. o stavebnom sporení v znení neskorších predpisov (tlač 1168), ako spravodajca Výboru Národnej rady Slovenskej republiky pre financie, rozpočet a menu. Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona Národnej rady Slovenskej republiky o rokovacom poriadku, t. j. doručenie návrhu najmenej 15 dní pred schôdzou Národnej rady, na ktorej sa uskutoční jeho prvé čítanie. Predseda Národnej rady posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel zaradil ho na rokovanie 52. schôdze Národnej rady. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a § 68 zákona Národnej rady Slovenskej republiky o rokovacom poriadku, ako i náležitosti určené v legislatívnych pravidlách. Z hľadiska vecného zastávam stanovisko, že predložený vládny návrh rieši závažnú problematiku, ktorú je potrebné upraviť spôsobom, ako sa navrhuje v predmetnom návrhu zákona. Vážený pán predsedajúci, skončil som, prosím, otvorte rozpravu k predmetnému návrhu zákona. Ďakujem.
Kondrót, Maroš, poslanec NR SR (2019-05-13):
Ďakujem pekne. Pán podpredseda, vážení kolegovia, vážené kolegyne, Výbor Národnej rady Slovenskej republiky pre hospodárske záležitosti ma určil za spravodajcu k návrhu poslancov Národnej rady Slovenskej republiky Jaroslava Bašku, Dušana Bublavého a Milana Panáčka na vydanie zákona, ktorým sa mení a dopĺňa zákon č. 254/98 Z. z. o verejných prácach v znení neskorších predpisov. Máme to ako tlač 1379. V súlade s § 73 ods.1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a Legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej navrhujem, aby návrh zákona prerokovali výbory: ústavnoprávny výbor, výbor pre financie a rozpočet, pre hospodárske záležitosti a výbor pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 17. júna 2019 a v gestorskom výbore do 18. júna 2019. Pán predsedajúci, skončil som, otvorte, prosím, všeobecnú rozpravu.
Blaha, Ľuboš, podpredseda NR SR (2024-02-08):
Pán generálny prokurátor, ešte budete mať možnosť. Pravdepodobne po tom, čo vám položí pani poslankyňa doplňujúcu otázku. Takže nech sa páči, pani poslankyňa.
Blanár, Juraj, podpredseda NR SR (2022-05-24):
Záverečné slovo, pán spravodajca, nech sa páči.
Beluský, Martin, poslanec NR SR (2021-09-29):
Ďakujem, pán podpredseda. Ďakujem za faktické poznámky. Ja len na dovysvetlenie chcem povedať, že ja som zástanca hospodárskej súťaže v konkurencii, ale v určitých sektoroch, najmä tých strategických, proste tam si štát musí dodržiavať to monopolné postavenie, nech to vedie presne k tomu, čo vidíme aj teraz pri týchto energiách. A, pán poslanec Kazda, vy ste hovorili, že tí distribútori, že to je monopolné a že to vlastne musí byť monopolné postavenie, ale ja som hovoril hlavne o výrobcoch a o dodávateľoch tých energií, ktorých je oveľa viacej ako teda iba jeden. A hovoríte, že liberalizácia funguje. Ale veď sa pozrite na vývoj tých cien tej, tej základnej silovej zložky, teda ja nehovorím o tých ďalších poplatkoch a o tých ďalších zložkách tej ceny, ja hovorím o tej hlavne základnej, ktorá sa stále na tých burzách narastá. Čiže tam vidíme, že tá liberalizácia proste nefunguje. A vy ste potom na konci povedali, že, že to vlastne to, že to nefunguje, že to teda je to, je to teda aj chyba Európskej únie, ale že to nie je dôvod na to, aby sme z Európskej únie vystúpili. Súhlasím, pán poslanec, tých dôvodov je naozaj oveľa viacej. Ďakujem pekne.
Kažimír, Peter, podpredseda vlády a minister financií SR (2012-12-05):
Ďakujem, pán predseda. Dámy a páni, dobrý večer. A dovoľte mi v zmysle rokovacieho poriadku na základe požiadavky niektorých poslancov či už z vládnej strany alebo aj poslancov alebo poslanca opozície otvoriť rozpravu k vládnemu návrhu zákona, ktorým sa mení a dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Ďakujem.
P. Paška, predseda NR SR: (2008-03-28):
(Hlasovanie.) 137 prítomných, 135 za, 2 sa zdržali. Konštatujem, že sme návrh pridelili výborom a určili lehoty na prerokovanie. Dámy a páni, kolegyne, kolegovia, odhlasovali sme všetky prerokované body programu. O poslednom budeme, tak ako navrhol spravodajca, kvôli 24-hodinovej lehote hlasovať v utorok o 11.00 hod. a po päťminútovej prestávke budeme pokračovať v rokovaní programu 20. schôdze prerokovaním v druhom čítaní vládneho návrhu zákona, ktorým sa mení zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov. Dáma a páni, ešte vás chcem informovať, že vzhľadom na časový predpoklad prerokovávania školský zákon nebudeme prerokovávať dnes, budeme ho prerokovávať až na budúci týždeň. Je to rozsiahla problematika, aby sme... Ďakujem pekne. (Prestávka.) (Po prestávke.)
Grendel, Gábor, podpredseda NR SR (2023-03-30):
Pán poslanec Peter Kremský.
Číž, Miroslav, podpredseda NR SR (2015-12-08):
Minútu?
Číž, Miroslav, podpredseda NR SR (2015-09-30):
Pán poslanec Chren.
Kollár, Boris, predseda NR SR (2022-02-03):
Prosím, prezentujme sa a hlasujeme. (Hlasovanie.) Prítomných 122 poslancov, za 70, proti žiadny, zdržalo sa 52. Konštatujem, že sme tento návrh schválili. Budeme pokračovať hlasovaním o bode 57 schváleného programu, ktorým je prvé čítanie o návrhu poslancov Národnej rady Slovenskej republiky Richarda Rašiho, Róberta Puciho a Erika Tomáša na vydanie zákona, ktorým sa mení a dopĺňa zákon č. 534/2021 Z. z. o štátnom rozpočte na rok 2022 (tlač 853). Spravodajcom je člen navrhnutého gestorského výboru pre financie a rozpočet pán poslanec Ján Blcháč. Prosím ho, aby hlasovanie uviedol.
Sulík, Richard, predseda NR SR (2011-02-01):
Slovo má pán poslanec Štefanec. Zrejme tu, aha, nech sa páči potom. Poprosím zapnúť mikrofón pánovi poslancovi.
Danko, Andrej, predseda NR SR (2016-06-14):
Ďakujem, pán poslanec. Na vystúpenie pána poslanca sú tri faktické poznámky. Uzatváram možnosť prihlásenia s faktickými poznámkami. Poprosím o prvú faktickú. Pani poslankyňa Veronika Remišová.
P. Hrušovský, podpredseda NR SR: (2001-10-30):
(Hlasovanie.) Prítomných je 105 poslancov, za návrh 22, proti 34,  zdržalo sa 42,  nehlasovalo 7. Schválili sme tento návrh.
Mikulec, Roman, minister vnútra SR (2020-12-08):
Ďakujem pekne. Neviem, o akých informáciách, teda aké informácie prebehli na sociálnych sieťach, ale ak mám ja informácie, tak zatiaľ k tej dohode ešte nedošlo. Deadline je zajtra, v stredu. A čo sa týka opatrení Veľkej Británie voči občanom Slovenskej republiky, je to, samozrejme, na ich úprave legislatívnej. Je to veľmi podobné s tým, že občania Slovenskej republiky sa budú musieť prihlásiť na, na, na pobyt, ale takisto táto vec je riešená, sú o týchto veciach informované všetky konzulárne odbory, ktoré sa tým zapodievajú v rámci ministerstva zahraničných vecí. Ďakujem pekne.
Laššáková, Jana, podpredsedníčka NR SR (2013-10-25):
Pán poslanec Hraško, nech sa páči.
P. Paška, predseda NR SR: (2009-12-03):
Prerušujem rokovanie. Vyhlasujem krátku prestávku. O 17.15 hodine budeme pokračovať hlasovaním o prerokovaných bodoch a budeme pokračovať v programe 44. schôdze. (Prestávka.) (Po prestávke.)
A. Slafkovský, poslanec: (2002-04-03):
J. Migaš, predseda NR SR: Dobre. Hlasujeme o bode č. 8. (Hlasovanie.) Prítomných je 111 poslancov, za 6, proti 66, zdržalo sa 38, nehlasoval 1. Konštatujem, že ani bod č. 8 sme neschválili. Ďalší bod.
Grendel, Gábor, podpredseda NR SR (2021-06-15):
Pán poslanec Ladislav Kamenický s faktickou poznámkou. (Reakcia z pléna.) Ospravedlňujem sa.
Kollár, Boris, predseda NR SR (2021-11-24):
Prosím, prezentujme sa a hlasujeme. (Hlasovanie.) Prítomných 131 poslancov, za 81, proti 14, zdržalo sa 36. Uvedený návrh sme schválili. Pristúpime k tretiemu čítaniu návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pani spoločná spravodajkyňa, prosím, uveďte odporúčanie gestorského výboru.
Senko, Ján, poslanec NR SR (2010-09-07):
Vážené panie poslankyne, vážení páni poslanci, vážení prítomní. (Krátka pauza.) Pardon. Ospravedlňujem sa. Takže ešte raz. Výbor Národnej rady Slovenskej republiky pre kultúru a médiá ma uznesením z 2. septembra 2010, uznesením č. 21 určil za spravodajcu k vládnemu návrhu zákona o poskytovaní dotácií v pôsobnosti Ministerstva kultúry a cestovného ruchu Slovenskej republiky. V súlade s § 73 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov podávam v prvom čítaní spravodajskú informáciu. Návrh zákona bol doručený poslancom zákonom určenej stanovenej pätnásťdňovej lehote pred schôdzou Národnej rady Slovenskej republiky, na ktorej sa uskutočňuje jeho prvé čítanie. Konštatujem, že uvedený návrh spĺňa po formálno-právnej stránke náležitosti uvedené v § 67 a 68 zákona o rokovacom poriadku, ako i náležitosti určené v legislatívnych pravidlách. Zo znenia návrhu je zrejmý účel navrhovanej úpravy. Všeobecná časť dôvodovej správy obsahuje informáciu o súlade návrhu zákona s Ústavou Slovenskej republiky, o súvislostiach s inými zákonmi a medzinárodnými zmluvami, o zhodnotení súčasného stavu, o dôvode novej právnej úpravy, o hospodárskom a finančnom dopade a vplyve na rozpočet verejnej správy, o dopade na životné prostredie a nároky na pracovné sily. Osobitná časť dôvodovej správy obsahuje odôvodnenie ustanovení navrhovaného zákona. Návrh zákona obsahuje doložku zlučiteľnosti s právom Európskej únie a s právom Európskych spoločenstiev. Vychádzajúc z oprávnení, ktoré pre mňa ako spravodajcu vyplývajú, odporúčam, aby sa Národná rada uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady z 23. augusta 2010 č. 37 navrhujem, aby v prípade jeho postúpenia do druhého čítania návrh zákona prerokovali ústavnoprávny výbor, výbor pre financie a rozpočet a výbor pre kultúru a médiá. Za gestorský výbor navrhujem výbor pre kultúru a médiá, odporúčam, aby výbory predmetný návrh zákona prerokovali v lehote do 11. októbra 2010. Vážený pán podpredseda, ďakujem, skončil som, prosím, otvorte rozpravu.
Glváč, Martin, podpredseda NR SR (2019-09-20):
Ďakujem pekne. S faktickou poznámkou jeden poslanec. Končím možnosť prihlásiť sa. Rýchle, nech sa páči, pán poslanec Fecko.
Beluský, Martin, poslanec NR SR (2022-02-25):
Ďakujem za slovo. Pán poslanec Susko, chcem vám poďakovať za prednesenie tohto pozmeňujúceho návrhu, v ktorom sa náš poslanecký klub úplne stotožňuje. Takisto som veľmi rád, že ste vyňali ten bod IV spoločnej správy na osobitné hlasovanie, lebo toto isté som chcel spraviť ja, takže nemusím to urobiť v rozprave, pretože tiež si myslíme a sme presvedčení, že tie ostatné body stoja za podporu, ale tento bod nemôžeme tiež podporiť. A ešte k tomu inštitútu blokovania, treba tu ešte raz zdôrazniť. Tento inštitút tu už bol raz zavádzaný. Bol tu určitý návrh, s ktorým prišiel Národný bezpečnostný úrad, prešiel cez pomerne zložité medzirezortné pripomienkové konanie, bol potom schválený na vláde a v parlamente, nakoniec bol aj tak odstránený z toho, z tejto novely. Čiže je to naozaj inštitút, ktorý treba poriadne premyslieť, aby nebol zneužívateľný a aby bol nastavený tak, aby tí úradníci alebo úrad ako taký blokoval naozaj len také adresy alebo také servery, ktoré sú naozaj poškodzujúce. Teraz hovorím hlavne o tých fishingových, phishingových a podobných aktivitách. Čiže ja si tiež myslím, že to blokovanie, a chceme sa o tom rozprávať, tak to musí byť v štandardnom legislatívnom procese cez MPK, baviť sa o tom v prvom, druhom čítaní, a nie to prilepiť k nejakému inému zákonu v skrátenom konaní, ešte aj v superrýchlom konaní, pretože niektoré skrátené konania idú aspoň cez niekoľko dní, teraz ideme za jeden deň. To naozaj nie je adekvátne a dúfam, že sa to, na to minimálne zareaguje aj prezidentka a vráti to potom naspäť. Ďakujem.
Jurinová, Erika, podpredsedníčka NR SR (2012-09-27):
Ďakujem, pani poslankyňa. S faktickými poznámkami sa neprihlásil nikto. Uzatváram možnosť prihlásiť sa. Nech sa páči, pán poslanec Krajcer, ako posledný prihlásený do rozpravy.
Bugár, Béla, podpredseda NR SR (2019-10-24):
Pán poslanec Sopko.
T. Cabaj, podpredseda NR SR: (2009-06-23):
Otváram rozpravu o tomto bode programu. Konštatujem, že písomne sa neprihlásil nikto. Kto má záujem sa prihlásiť ústne? Ako jediná pani poslankyňa Klára Sárközy, nikto iný. Končím možnosť prihlásiť sa do rozpravy. Nech sa páči, pani poslankyňa.
Danko, Andrej, predseda NR SR (2018-03-23):
Pán predseda Petrák.
Kollár, Boris, predseda NR SR (2021-12-08):
(Zaznievanie gongu.) Vážené panie poslankyne, vážení páni poslanci, budeme pokračovať v rokovaní o vládnom návrhu zákona, ktorým sa dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení neskorších predpisov (tlač 808). V rozprave máme teraz pána poslanca Mazureka. Nech sa páči, pán poslanec, máte slovo.
Hlinka, Jozef, poslanec NR SR (2022-12-07):
Pán predseda, dajte, prosím, hlasovať o návrhu zákona ako celku s prijatým pozmeňujúcim a doplňujúcim návrhom.
Hambálek, Augustín, poslanec NR SR (2012-09-14):
Ďakujem. Chcem len povedať, že pán minister veľmi kvalifikovane vysvetlil, prečo ten zákon vôbec tu je a čo je jeho cieľom. A chcel by som povedať, že viac-menej na výbore, pretože som tu asi sám za branno-bezpečnostný výbor, pán štátny tajomník povedal skutočne viac-menej inými slovami, o čom je tento zákon, o čom hovorí ten zákon o inteligentnom systéme dopravy. Hovoril aj o tom, že tá zázračná meracia skrinka na tie kilometre, ten e-call, je práve kvôli tomu, aby sa monitorovala situácia na cestách a nehodovosť, aby sa z toho vyvodil určitý záver. K tomu nedorozumeniu zrejme prišlo v tom, že keď padla otázka, kto bude prevádzkovať v budúcnosti tieto inteligentné systémy, tak na to pán štátny tajomník povedal, že to ešte nie je známe, či to bude štátna firma, alebo štátna akciovka, alebo to bude nejaká firma iná, lebo pán kolega sa pýtal, že či náhodou to nebude firma, ktorá bude mať sídlo na Cypre. Takže tam vzniklo to, že nevieme o tom, kto to ešte bude. Pokladám za korektné vysvetliť tuná, ako reagoval pán štátny tajomník. Ďakujem.
M. Urbáni, poslanec: (2002-11-12):
Z. Martináková, podpredsedníčka NR SR: Ďakujem. Panie poslankyne, páni poslanci, pokračujeme v rozprave k programovému vyhláseniu vlády. Slovo má pán poslanec Dušan Jarjabek. Pripraví sa pán poslanec Abelovský.
Jarjabek, Dušan, poslanec NR SR (2020-03-20):
Sľubujem. (Potlesk.)
P. Hrušovský, predseda NR SR: (2004-09-22):
Prezentujme sa a hlasujme o návrhu. (Hlasovanie.) 143 prítomných, 77 za, 40 proti, 25 sa zdržalo, 1 nehlasoval. Návrh sme schválili. Panie poslankyne, páni poslanci, teraz pristúpime k rokovaniu o návrhu na voľbu podpredsedu Národnej rady Slovenskej republiky . Návrh ste dostali ako tlač 875. Otváram rozpravu o tomto bode programu. Pýtam sa pánov poslancov, či sa chce niekto prihlásiť k prerokúvanému bodu programu do rozpravy. Pán poslanec Fico. Končím možnosť ďalších prihlášok do rozpravy. Nech sa páči, pán predseda poslaneckého klubu Smeru. (Hlasy v sále.) Pán poslanec Cuper, aj vy chcete vystúpiť? Nie. Nech sa páči, pán predseda.
P. Paška, predseda NR SR: (2008-12-03):
(Prerušenie rokovania o 11.00 hodine.) (Pokračovanie rokovania o 11.15 hodine.)
P. Hrušovský, podpredseda NR SR: (2002-07-11):
O. Szabó, poslankyňa: Dobre, v poriadku.
Hrušovský, Pavol, podpredseda NR SR (2011-06-01):
Panie poslankyne, páni poslanci, otváram rozpravu o tomto bode programu. Chcem informovať, že som nedostal žiadne písomné prihlášky, preto sa pýtam, či sa chce niekto prihlásiť do rozpravy ústne. Nie. Vyhlasujem rozpravu o tomto bode programu za skončenú. Ďakujem pani navrhovateľke a pani spoločnej spravodajkyni za spoluprácu pri prerokovávaní tohto návrhu. Budeme pokračovať v rokovaní o vládnom návrhu zákona o poskytovaní dotácií v pôsobnosti Ministerstva hospodárstva Slovenskej republiky. Pani poslankyne, páni poslanci, rokovanie o tomto bode programu sme prerušili na 17. schôdzi Národnej rady Slovenskej republiky. Teraz poprosím pána ministra hospodárstva, aby vládny návrh zákona uviedol a odôvodnil. Prerokovávame ho pod tlačou 244. Nech sa páči, pán minister, máte slovo.
Blaha, Ľuboš, poslanec NR SR (2017-12-05):
Ďakujem pekne. Pán minister, už dlho tak niekto nezhovadil opozíciu ako vy a chcel by som popriať opozícii, aby zvolala ešte niekoľko takýchto mimoriadne úspešných mimoriadnych schôdzí a potom bude mať SMER opäť 44 %. Kolegovia, ďakujeme pekne, aby ste umožnili pánovi ministrovi porozprávať niečo o vás, lebo je to naozaj o vás. Som veľmi rád, že pán minister pripomenul, že SaS je vlastne akciovka pána Kočnera. Všetci to vieme, je dobré, že to pripomenul. Som veľmi rád, že pripomenul, že pán Sulík čachroval s pozemkami a nechutne zarába na Bratislavčanoch. To treba naozaj pripomínať. Treba pripomínať, a to bola nová informácia a to som veľmi vďačný, že pán Rajtár naozaj podvádzal z hľadiska svojho vzdelania. Ja som si to nevšimol a teraz som si pozeral ten titul, čo má za menom, že Dip Mgmt. Som si najskôr myslel, že to je nejaký chemický prvok, že horčík s draslíkom, ale nakoniec zisťujeme, že to je vlastne vraj nejaký vedecký titul. Viete, toto je hrozné, správať sa v parlamente, ako bol kedysi taký film, že Talentovaný pán Ripley s Mattom Damonom, možnože si pamätáte. No, pán Rajtár sa správa ako takýto istý podvodník. Ale mňa ďaleko viacej zarážajú podvodníci daňoví. Pretože tí kradnú peniaze daňovým poplatníkom občanom Slovenskej republiky a pán Kaliňák veľmi správne spomenul troch najznámejších daňových podvodníkov na Slovensku. Prvý je bratislavský podvodníček Ladislav B., druhý je trnavský podvodníček Igor M. a tretí je popradský podvodníček Andrej K. Ja osobne som presvedčený, že všetci traja si zaslúžia trest. Tak Bašternák, tak Matovič, ako aj Kiska. Ale špeciálne si zaslúži trest Matovič, ktorý dokonca na svoje daňové podvody zneužil vlastnú matku! Lebo to už nie je len podvod, to je čistý hyenizmus. A myslím si, že by sa mal nad sebou zamyslieť tak najvyšší ústavný činiteľ prezident Kiska, ako aj líder opozície Matovič. Hanba im! Ďakujem.
Vaľová, Jana, poslankyňa NR SR (2013-09-12):
Ďakujem veľmi pekne. Vážený pán kolega, jednoducho trošku si možno odporujete, pretože uvádzate aj vy, aj vaši kolegovia, že to postihne firmy, ktoré sú malé. No nepostihne ich to, lebo je tam tá výnimka v tej kolektívnej zmluve do tých 20 zamestnancov. Potom rozprávate, že jednoducho ministerstvo nevie, aký bude dopad. Neviem, aký dopad myslíte, pretože záležitosťou kolektívnej zmluvy a každej zmluvy je to, že sa musia dohodnúť obidve strany. Čiže nemôže platiť kolektívna zmluva, a už nie kolektívna zmluva vyššieho stupňa, ak sa skutočne nedohodnú obidve strany, teda aj zamestnanci, aj zamestnávatelia. Následne potom ešte skúma tieto možnosti, nielenže to automaticky prejde na ďalšiu firmu, či to prejde na ďalšiu firmu v odvetví, komisia ministra práce. Takže nie je to celkom tak. A naozaj je potrebné, aby tí občania mali trošku vyššie sociálne zabezpečenie a štandardy, predsa stále rozprávame, že sa chceme priblížiť Európskej únii. Ďakujem.
Hrušovský, Pavol, predseda NR SR (2011-10-21):
Hlasujeme, páni poslanci, o návrhu uznesenia, ktorým Národná rada berie Správu o stave, lesnom hospodárstve Slovenskej republiky za rok 2010 na vedomie. (Hlasovanie.) 144 prítomných, 78 za návrh, 1 proti, 62 sa zdržalo, 3 nehlasovali. Návrh sme schválili. Zostáva nám, páni poslanci, predposledné hlasovanie na 24. schôdzi, ktorým sú, ktorým bol bod programu písomné odpovede členov vlády Slovenskej republiky, ktoré Národná rada musí zobrať, resp. hlasovaním môže odmietnuť, že berie na vedomie, že boli predložené poslancom. (Hlasovanie o interpeláciách poslancov Národnej rady Slovenskej republiky podané predsedovi Národnej rady Slovenskej republiky do 31. októbra 2011 a písomných odpovediach členov vlády Slovenskej republiky a vedúcich ústredných orgánov štátnej správy SR na interpelácie poslancov Národnej rady Slovenskej republiky podané do 31. októbra 2011 , tlač 550.) Prosím, prezentujme sa a hlasujme o písomných odpovediach členov vlády na interpelácie poslancom. (Hlasovanie.) 133 prítomných, 73 za návrh, 5 proti, 51 sa zdržalo, 4 nehlasovali. Návrh sme schválili. Panie poslankyne, páni poslanci, pred bodom tajná voľba podpredsedu Národnej rady vyhlasujem desaťminútovú prestávku, aby kancelária mohla pripraviť hlasovaciu miestnosť, ale aj hlasovacie lístky na vykonanie tajnej voľby. Budeme pokračovať v rokovaní o 12.00 hod. (Technická prestávka.) (Po prestávke.)
Laššáková, Jana, podpredsedníčka NR SR (2012-10-18):
Pán minister, chcete reagovať na faktické poznámky? (Reakcia navrhovateľa.) Nie. Takže pán minister nebude reagovať na faktické poznámky. Prihlásený písomne do rozpravy je pán poslanec Beblavý. Dávam mu slovo. Nech sa páči, pán poslanec.
Ďuriš Nicholsonová, Lucia, podpredsedníčka NR SR (2019-04-03):
Teraz dávam slovo spravodajcovi, ktorého určil navrhnutý gestorský ústavnoprávny výbor, pánovi poslancovi Maroszovi. Nech sa páči. A áno, pán poslanec, registrujem, že ste sa prihlásili.
Linhart, Patrick, poslanec NR SR (2020-03-20):
Sľubujem. (Potlesk.)
Laššáková, Jana, podpredsedníčka NR SR (2015-02-10):
Pán poslanec Mikloško, nech sa páči.
Hufková, Eva, poslankyňa NR SR (2013-10-18):
Pán predseda, dajte, prosím, hlasovať o vládnom návrhu zákona ako o celku.
Pčolinský, Peter, podpredseda NR SR (2023-02-14):
S ďalšou faktickou pán poslanec Schlosár.
Figeľ, Ján, podpredseda NR SR (2014-11-10):
Erika Jurinová.
Borec, Tomáš, minister spravodlivosti SR (2014-03-19):
Veľmi krátko, jednou vetou by som chcel uviesť na pravú mieru to, čo tu bolo povedané. Pán poslanec Mičovský, myslím si, že tu nie je žiaden rozpor a nikto tu nezamietol to, čo ste spomínali. Skôr naopak, ja som tu teda zachytil aspoň teda, je to v gescii pána ministra vnútra, že vyjadril práve naopak, že je potrebné podporovať oznamovateľov korupcie a že chystá takú legislatívu. Takže toľko som zachytil ja, možno sme alebo ste nie celkom zachytili. To, čo ste prejednávali, možno bola, bolo vaše podanie, ale pán minister vnútra jednoznačne povedal, že takúto úpravu pripravuje. Čiže len toľko k veci a budem rád, keď podporíte tento návrh do ďalšieho čítania. Ďakujem pekne.
Borguľa, Martin, poslanec NR SR (2021-03-18):
Ďakujem za slovo. Pán kolega Suja, naozaj sa s týmto dá len súhlasiť. Mrzí ma to, že to musím povedať ako koaličný poslanec vám ako opozičnému. Ja sa tiež tu snažím sedieť. A mrzí ma, že viacerí poslanci, teda predkladatelia, spravodajcovia a neviem, čo všetko, proste tu nie sú prítomní. Za SME RODINA viem povedať, že nenájdete ani jeden zákon na tejto schôdzi, kde by naši prítomní neboli, tí, čo prítomní majú byť. My tu naozaj sme. Pán predsedajúci, vy ste povedali, že vy s tým súhlasíte. Prosím vás pekne, vy s tým nesúhlaste, vy urobte niečo pre nápravu, lebo to, jak to tu vyzerá, to je vizitka predsedajúceho. Čiže keď oni požadovali grémium, podľa mňa oni ho nemali požadovať, vy ste ho mali požadovať alebo kto už je na to kompetentný. Naozaj, žiaľ, v tomto prípade ako koaličný poslanec musím dať plne za pravdu pánovi Sujovi. Proste sedieť tu a opakovane predkladať na... (Prerušenie vystúpenia predsedajúcim.)
Viskupič, Jozef, poslanec NR SR (2013-06-25):
V rámci faktickej poznámky sa asi ťažko dá dostať do takého švungu, v akom bol pán poslanec. Ale ja kvitujem ten spravodlivý hnev, ktorý hovorí o tom, že v prvom čítaní sme mali problém s dvomi spojenými témami a jednou transpozíciou. Druhé čítanie bolo obohatené presne o tento rozmer, ktorý tu spomína pán poslanec Novotný. A to je to, že vláda sociálnej demokracie svojím spôsobom obmedzuje právo na štrajk, akýkoľvek spôsob, ktorý by si zdravotnícki pracovníci zvolili za nejakú účinnú metódu, ktorou by mohli presadzovať svoje oprávnené požiadavky. Si pripravili na nich poslanci strany SMER kladivo. A už mnohokrát tu sa pýtame, prečo to robia cez pozmeňujúce návrhy, vyvlastňovací zákon á la Kondrót. Po tomto návrhu zákona nám príde zákon, keď si pani primátorka Vaľová, zhodou okolností sediaca v poslaneckej lavici, vyrovnáva účty s kontrolórmi, ako poslanecký návrh, nie vládny. A máme tu aj poslanecký návrh pána Valockého, ktorý ide kriminalizovať alebo zavádzať trestnoprávnu zodpovednosť zdravotníkov. A presne si to trafil, pán poslanec, deje sa to vo forme balónikov. Pustia balónik cez poslanecký návrh. Ak je okolo toho veľký virvar, tak sú pripravení svoje rozhodnutia korigovať, inak to tu pokútnou formou prejde. A odrazu sa doktori, sestričky, zdravotnícki pracovníci, lekárnici zobudia s tým, že v mimoriadnych situáciách ich budú nejakým spôsobom kriminalizovať. Si nemyslím, že toto je korektný a dobrý spôsob, ako nastoľovať témy a... (Prerušenie vystúpenia časomerom.)
Zmajkovičová, Renáta, podpredsedníčka NR SR (2012-12-13):
Ďakujem, pán poslanec. Beriem na vedomie a zároveň chcem skutočne zaručiť poslancom, že budem dávať pozor, aby poslanci v rozprave v prvom čítaní vystupovali tak, ako sa má vystupovať v prvom čítaní, a aby v druhom čítaní vystupovali tak, ako sa má vystupovať v druhom čítaní. Ďakujem veľmi pekne, pán poslanec. Pán poslanec Beblavý, chceli ste vystúpiť v zmysle rokovacieho poriadku ako navrhovateľ. Nech sa páči v rozprave.
Sólymos, László, podpredseda vlády a minister životného prostredia SR (2018-09-11):
Ďakujem pekne za vystúpenie. Ďakujem pekne, pán poslanec, ja si myslím, že v tomto prípade sme na jednej lodi a tento zákon možnože mal prísť skôr, ale aj o desať rokov skôr a možnože ten atrazín by sme nenašli (povedané so smiechom), nebol som tu vtedy, ale ten atrazín možnože by tam nebol teraz. V každom prípade si myslím, že ten zákon dáva základy na to, aby sme sa tomu vyvarovali. Ja si myslím, že matka príroda nám pomôže v tom, aby sa aj nejakým spôsobom vyčistila a keď ju budeme chrániť, tak dúfam, že v budúcnosti už nebudeme musieť riešiť také veci, ako teraz tu riešime. Tie nové vodohospodárske chránené oblasti nebudú, sú zadefinované dobre, akurát, že budeme upresňovať tú hranicu tých vodohospodárskych území, aby to bolo jedno, jednoznačné, na tom sme sa dohodli, dali sme na to, myslím, že rok, keď sa dobre pamätám, a samozrejme, každý zákon má takú cenu, ako sa dodržuje a ako sa potom vymáha to, čo tam v tom zákone je napísané. Tak my sme tie pokuty výrazne zvýšili a nastávajú zmeny na Slovenskej inšpekcii životného prostredia, po krátkej dobe budeme aj o tom informovať, také, aby sme vedeli oveľa, jak by som povedal, zodpovednejšie a intenzívnejšie dodržiavať tie predpisy, ktoré máme, alebo dať to dodržať tým, ktorí by to mali. Je tu dnes, ešte tu mám zákon o odpadoch, kde je taký istý problém proste, že vymáhateľnosť tých pokút, represív je slabá a tým pádom máme s tým problém, však tie skládky vidíme aj tam, takže je to taký problém, ktorý sa netýka len vody a týka sa to všeobecne všetkého. Ďakujem veľmi pekne za príspevky.
Laurenčík, Milan, podpredseda NR SR (2021-12-14):
V rozprave teraz vystúpi pán poslanec Richard Takáč, pripraví sa pán poslanec Filip Kuffa. Pán poslanec Takáč, nech sa páči, máte slovo.
Pellegrini, Peter, predseda NR SR (2015-01-27):
Ďakujem veľmi pekne. Na vaše vystúpenie nie sú žiadne faktické poznámky, preto budeme pokračovať ďalej ďalším pánom poslancom prihláseným do rozpravy. Slovo má pán poslanec Gábor Gál. Nech sa páči, pán poslanec, máte slovo.
Kaník, Ľudovít, poslanec NR SR (2011-10-19):
Áno, máte pravdu, došlo k omylu.
P. Hrušovský, predseda NR SR: (2004-12-01):
(Hlasovanie.) 129 prítomných, 116 za návrh, 7 sa zdržalo, 6 nehlasovalo. Návrh sme schválili. Teraz prosím o krátku technickú prestávku na vyhotovenie náhradnej hlasovacej karty pánovi poslancovi Novotnému. (Technická prestávka.)
Paška, Pavol, predseda NR SR (2014-06-12):
Ďakujem pekne, pán predseda vlády. Prvá otázka je od pána poslanca Martina Fronca a znie: „Nie je mi známe, že by jednotlivé ministerstvá mali plán legislatívnych úloh pre príslušný kalendárny rok, ako to bolo v minulosti. Domnievam sa, že kontrolná činnosť Národnej rady je týmto obmedzená. Prečo je tento stav?“ Nech sa páči, pán premiér.
Viskupič, Jozef, poslanec NR SR (2010-11-30):
Ďakujem, pán predsedajúci. Vážené kolegyne, vážení kolegovia, veľmi krátko by som chcel zhrnúť rozpravu, v ktorej vystúpili piati poslanci. Z toho dvaja poslanci podali pozmeňujúce návrhy, jeden poslanec predniesol procedurálny návrh. Krátko by som sa dotkol obsahu, kde pre mňa boli dôležité asi tri body. Pán predseda výboru pre médiá a kultúru Jarjabek, prvýkrát som na tomto fóre počul prirovnanie poslaneckého mandátu, ktorému niekto chce nakladať ako somárovi. Neviem, ja si myslím, že to, čo aj na výbore máme reprezentovať, a vôbec v spoločnosti, takéto vyjadrenie si mandát poslanca nezaslúži. Zároveň by som chcel hovoriť o tom, keď sme boli na poslaneckom prieskume v Slovenskej televízii, ústami generálneho riaditeľa tejto inštitúcie sme počúvali o legislatívnej pasci. Myslím, že to spomínal veľmi často. Takisto nám v tomto duchu odpovedal na 11 otázok, ktoré sme mu na poslaneckom prieskume položili. Táto legislatívna pasca sa týkala obdobia predchádzajúcich štyroch rokov, kedy hovoril slovami opisnými až dokonca plamennými, že on si nemôže pomôcť a nemohol si pomôcť pri vedení verejnoprávnej inštitúcie, pretože tá legislatívna pasca obsahuje viac toho, čo musí Slovenská televízia poskytovať, ako jej skutočne dokážeme na to poskytnúť finančné prostriedky. Kritizoval ako zástrčkový zákon, tak teda ďalšie veci, ktoré ste sa snažili v Slovenskej televízii robiť, až narástol dlh na 27 mil. eur. Jeho slovami, keďže tam bol aj pán predseda výboru prítomný, sa mi zdalo, ako keby táto výčitka plávala priamo na bývalých legislatívcov minulej vládnej koalície. A k pánu kolegovi z výboru a bývalému ministrovi kultúry, ktorý spomínal renesanciu pôvodnej tvorby v Slovenskej televízii. No nechám to ako rečnícku otázku v rámci divákov Slovenskej televízie, či skutočne Slovenská televízia poskytuje renesanciu pôvodnej tvorby. Ďakujem.
Bugár, Béla, podpredseda NR SR (2016-09-23):
Nech sa páči, prezentujme sa a hlasujme. (Hlasovanie.) Prítomných 119 poslancov, za 27, proti 83 poslancov, zdržali sa 3, 6 nehlasovali. Konštatujem, že procedurálny návrh nebol schválený. Nech sa páči.
Laurenčík, Milan, podpredseda NR SR (2021-02-03):
Ďakujem za slovo. Takisto som, by som chcel opraviť svoje hlasovanie pri tlači 375, hlasovanie 97, ma vykazuje zariadenie, že som hlasoval za, a chcel som byť proti. Ďakujem.
Kollár, Boris, predseda NR SR (2022-03-22):
Ďakujem. Pán poslanec Šimko, máte to písomne, prosím pekne? Pripravte to, dám o tom hlasovať, len mi pripravte rýchlo písomne. Najskôr dám hlasovať o návrhu pána poslanca Karahutu na základe troch poslaneckých klubov, OĽANO, SaS, SME RODINA, navrhuje zaradiť voľbu členov Rady SPF, to je 953 a 954, na zajtra na 23. 3. 2022 o 11.00 hod. Rozpravu k týmto bodom navrhuje zajtra o 10.30 hod. Prosím, prezentujme sa a hlasujeme o tomto návrhu. (Hlasovanie.) Prítomných 130 poslancov, za 119, proti 1, zdržalo sa 8, nehlasovali 2. Uvedený návrh pána poslanca Jaroslava Karahutu sme schválili. Teraz dám hlasovať o návrhu pána poslanca... (Poslanec Šimko doručil predsedajúcemu písomnosť.) Dobre. Navrhujete doplniť, navrhuje doplniť, dokončiť zákon o verejnom obstarávaní. Pred hlasovaním. Prosím, prezentujme sa a hlasujeme. (Hlasovanie.) Prítomných 130 poslancov, za 66, proti 21, zdržalo sa 41, nehlasovali 2. Uvedený návrh sme schválili. Teraz budeme hlasovať za návrh pána poslanca Šipoša, na základe dohody troch poslaneckých klubov, OĽANO, SaS, SME RODINA, navrhujeme presunúť zákon o potravinách na aprílovú schôdzu (tlač 840). Prosím, prezentujme sa a hlasujme. (Reakcie z pléna.) Už som dal hlasovať, už je to jedno. (Hlasovanie.) Prítomných 130 poslancov, za 120, proti 6, zdržali sa 2 a nehlasovali 2. Uvedený návrh sme schválili. A procedurálny, pán poslanec Fico.
Hrušovský, Pavol, predseda NR SR (2011-12-14):
V zmysle príslušných ustanovení zákona o rokovacom poriadku, nech sa páči, pán predseda, poprosím o stanovisko klubu pred hlasovaním v dĺžke dvoch minút.
Tomanová, Viera, poslankyňa NR SR (2011-05-26):
Ďakujem pekne. Je mi veľmi ľúto, že ste si dovolili skutočne v priamom prenose dehonestovať prácu zamestnancov detských domovov. A poviem to preto, že ja som v 1996. roku, s mojimi kolegyňami sme preberali detské domovy aj dojčenecké ústavy z pôsobnosti rezortu zdravotníctva, rezortu školstva. Musím povedať, ani v jednom prípade sme sa nestretli s tým, aby dojčatá mali preležaniny, dekubity. To nežartujte, pani kolegyňa. Vy neviete, o čom rozprávate. To je jedna vec. A druhá vec. Sú to ľudia, ktorí sú veľmi zle oceňovaní, všetci vôbec zamestnanci v sociálnej oblasti, a patria medzi najhoršie odmeňovaných zamestnancov v tejto oblasti, ale robia túto prácu s láskou. Od 1996. roku sme prešli obrovský kus cesty. Dnes môžeme hovoriť o skupinovej výchove v detských domovoch, o profesionálnych rodinách a vždy sa dá v zákone o sociálnoprávnej ochrane detí a sociálnej kuratele vylepšiť proces, aby sme deťom čo najviac pomohli. Nemyslite si však, prosím, že profesionálna rodina je všeliekom. Profesionálna rodina, ktorá je od detského domova vzdialená 30, 40, 50, 70 kilometrov, ako často je kontrolovaná? A ja vám poviem, treba sa ísť pozrieť, aby ste videli. Kým v detskom domove odkonzultujete a odkontrolujete každý jeden jogurt, aby nebol po záručnej lehote, dokážete to urobiť v profesionálnych rodinách? Ja hovorím len jeden príklad. Vôbec nie som proti profesionálnym rodinám a hlboko sa skláňam pred ľuďmi, ktorí poskytujú starostlivosť deťom, ktorí si ich zoberú z lásky a starajú sa. Ba, naviac, zastávam názor, že ten, kto si vezme dieťa, nemal by žiadať od tohto štátu žiadne príspevky a podobne. Takže, pani kolegyňa, nedehonestujte tých, ktorí si to nezaslúžia, ktorí robia výbornú prácu. A nestretla som sa v dojčeneckom ani v detskom domove, ani v súčasnosti s dekubitmi u maloletých detí. Nežartujte!
M. Hort, podpredseda NR SR: (2009-02-04):
A teraz dávam slovo spravodajcovi, ktorého určil navrhnutý gestorský výbor, výbor pre obranu a bezpečnosť, pánovi poslancovi Mariánovi Kovačócymu. Nech sa páči.
Bugár, Béla, podpredseda NR SR (2017-03-28):
Teraz budeme pokračovať hlasovaním v druhom čítaní o návrhu poslancov Gála, Vörösa, Jakaba, Bastrnáka na vydanie zákona, ktorým sa dopĺňa Civilný sporový poriadok (tlač 353). Prosím teraz pána poslanca Petra Kresáka, ktorý ukazuje, že kartu má, nech sa páči (povedané so smiechom), máte slovo. (Hlasovanie o návrhu poslancov Národnej rady Slovenskej republiky Gábora Gála, Pétera Vörösa, Eleméra Jakaba a Tibora Bastrnáka na vydanie zákona, ktorým sa dopĺňa zákon č. 160/2015 Z. z. Civilný sporový poriadok , tlač 353.)
Grendel, Gábor, podpredseda NR SR (2021-05-03):
Posledná faktická poznámka na vystúpenie pána ministra obrany. Pán poslanec Lehotský.
Ďurica, Ondrej, poslanec NR SR (2021-06-30):
Ďakujem pekne, pán predseda. Som rád, že to tu naberá taký úsmevný tón a rovnako chcem poďakovať kolegovi Blahovi za jeho príspevok. Veľmi som sa, pán Blaha, pobavil, len na konci dňa si človek uvedomí, že to všetko, čo tu bolo povedané z vašich úst, je pravda, a že sa na tom veľmi nemôžme smiať. Takže ja vám takisto gratulujem k tomu vyhratému sporu a počkám si, počkám si na pána Matoviča, kedy sa vám verejne ospravedlní.
Grausová, Natália, poslankyňa NR SR (2019-03-28):
Chcem povedať všetkým, že vnucovanie gender ideológie je zvrátenosť a je to zločin. A tí, ktorí túto gender ideológiu a LGBTI a ja neviem, všetky tieto podobné ideológie, ktorí to presadzujú, sú zvrátení, sú šialenci a sú zločinci. Ďakujem.
Grendel, Gábor, podpredseda NR SR (2022-11-09):
Pán poslanec Alojz Baránik.
Gaborčáková, Soňa, poslankyňa NR SR (2019-10-22):
Dobrý deň. Kolegovia, kolegyne, vážený pán predsedajúci, v súlade s § 73 zákona o rokovacom poriadku som bola určená za spravodajcu k návrhu zákona, ktorý je uvedený pod tlačou 1689. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 1793 z 30. septembra 2019 navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v prvom čítaní. Prosím, pán predsedajúci, otvorte všeobecnú rozpravu.
Kamenický, Ladislav, minister financií SR (2019-05-10):
Dobrý deň. Najskôr by som chcel pozdraviť všetkých bývalých kolegov, takže ja sa teším na spoluprácu s vami a som teraz z tej druhej strany barikády, tak dúfam, že všetko bude v poriadku, takže všetkým kývam. Takže, vážený pán predsedajúci, vážené panie poslankyne, vážení páni poslanci, predloženým návrhom zákona o zaručenej elektronickej fakturácii a centrálnom ekonomickom systéme si Slovenská republika plní povinnosť prevziať Smernicu Európskeho parlamentu a Rady o elektronickej fakturácii vo verejnom obstarávaní. Ministerstvo financií vypracovalo návrh zákona v rozsahu povinnej transpozície a zároveň definovania nástrojov na ďalšie zefektívnenie riadenia verejných financií. V oblasti elektronickej fakturácie sa v súlade so smernicou zavádza inštitút zaručenej elektronickej faktúry a jednotný systém procesu elektronickej fakturácie. Upravujú sa tiež potrebné nástroje na fakturáciu, ktorých správ a rozvoj bude zabezpečovať ministerstvo financií. Povinnosť vydávať alebo prijímať faktúry elektronicky je nastavená primárne na verejný sektor, resp. na vzťahy, kde ide o použitie verejných financií. Súkromný sektor bude mať možnosť systém používať na dobrovoľnej báze. Vzhľadom na dotknutú oblasť a rozsah subjektu sa predpokladá postupný nábeh celého systému a aj postupný nábeh povinnosti fakturovať elektronicky. Po zjednotení spôsobu a cesty fakturácie v oblasti verejných financií by mal celý proces prebiehať už len elektronicky, čo umožňuje okrem iného aj automatizované spracovanie faktúr v ďalších ekonomických a účtovných systémoch. Na uvedené nadväzuje ustanovenie o centrálnom ekonomickom systéme. Cieľom navrhovanej textácie je obsiahnuť úlohu centrálneho ekonomického systému ako nástroja na centrálne metodické riadenie a usmerňovanie ekonomických procesov na strane štátu, čo prispeje k zefektívneniu výkonu a k znižovaniu nákladov na prevádzku subjektov štátnej správy. Návrh zákona je v súlade s Ústavou Slovenskej republiky, ústavnými zákonmi, všeobecne záväznými predpismi, právne záväznými aktami v Európskej únii, medzinárodnými zmluvami, ktorými je Slovenská republika viazaná. Navrhuje sa, aby zákon o zaručenej elektronickej fakturácii a centrálnom ekonomickom systéme a o doplnení niektorých zákonov nadobudol účinnosť 1. augusta 2019. Vážené dámy, vážení páni, ďakujem za pozornosť a dovoľujem si vás požiadať o podporu predloženého vládneho návrhu zákona. Ďakujem pekne, skončil som.
Huba, Mikuláš, poslanec NR SR (2013-10-25):
Ďakujem pekne za slovo. Dovolil by som si vás pozvať, ctené kolegyne, ctení kolegovia, na už XII. ročník Dní vidieka v Národnej rade Slovenskej republiky, ktorý organizuje Vidiecky parlament na Slovensku v spolupráci s naším výborom pre pôdohospodárstvo a životné prostredie a za asistencie Kancelárie Národnej rady. A teraz to podstatné. Slávnostné otvorenie tohto podujatia sa uskutoční vo výstavných priestoroch Národnej rady na Západnej terase v pondelok, tento najbližší pondelok o 12.00 hodine. Tí a tie, ktoré ste boli na vlaňajšom podobnom podujatí, asi mi dáte za pravdu, že to stojí za to. Ďakujem, teším sa na stretnutie.